A NETFLIX SAJÁT GYÁRTÁSÚ SOROZATA
MARY ANNE, A NAP HŐSE
Jól tudom, hogy én vagyok a legkevésbé menő a Bébicsőszök Klubjában.
Claudia egy stílusikon.
Kristy a hétköznapi öltözködés mestere.
Stacey meg olyan elegáns, szinte már-már francia.
Eközben...
Tedd divattá!
Aha.
Mindennap úgy nézek ki, mintha a világ legidősebb kisbabája,
vagy legifjabb nyugdíjasa lennék.
És hát úgy is viselkedem,
hiszen a klubot leszámítva
a társasági életem nagy részét egy 83 éves nővel töltöm,
aki segít mesterfokon űznöm a csavartborda-mintás kötést.
Nézd, mit hoztam!
Tarka fonalat!
Hú, de tombolunk!
Várj! Anyukám kikergetett egy vízilabdacsapatot a medencéből?
Sosem félt még úgy egy csapat középiskolás fiú
egy terhes nőtől és egy idős hölgytől.
Anya nem félt?
Anyukád mindig kimondta, amit gondolt,
főleg azok nevében, aki nem tudtak kiállni magukért.
Ezért volt olyan csodálatos ügyvéd.
Nem úgy tűnik, hogy hasonlítok rá.
Miért mondod ezt?
Ha ismeretlenekkel kell beszélnem, összeszorul a gyomrom.
Néha akkor is, ha ismerőssel beszélek.
Nekem nem megy a beszéd.
Édesanyád sem egy pillanat alatt vált azzá, aki volt.
Mary Anne! Mindenki rád vár odafent.
Bocsi!
- Szia, Mimi! - Szia!
Halló, Bébicsőszök Klubja.
Van egy visszatérő rossz álmom.
Claudia szobájában csörög a telefon, számkijelzés nélkül...
Veled akar beszélni.
Ez nem álom.
Ez tényleg megtörténik.
Halló?
Mary Anne Spier? Francine Delvecchio vagyok.
Apukáddal dolgozom, aki szerint csodás bébiszitter vagy.
Vigyáznál pár órát az én Bailey-mre?
Én nem...
- Nem te vagy Mary Anne? - Nem. Vagyis de.
Ráérek.
Nagyszerű!
Azt hiszem.
Mit csinálsz?
De az a helyzet, hogy egy bébiszitterklub tagja vagyok.
Beszélnem kell a többiekkel...
Nem, most csak téged szeretnélek,
hisz ismerem apádat.
A másik dolog, amitől félek, hogy nemet mondjak.
Mi a cím?
Hű...
Köszönöm.
Ezt nem kellett volna.
Az ügyfelek nem választhatnak bébiszittert.
Az ellentétes a klub célkitűzéseivel.
Bocsánat.
Nem kell bocsánatot kérned. Csak próbálj magabiztosabb lenni!
Állj a sarkadra!
Bocs.
Ne kérj folyton bocsánatot!
- Bocs. - Mary Anne!
Tanulj meg jobban kiállni magadért!
Ne légy befolyásolható!
Azt akarod, hogy örökké levegőnek nézzenek?
Kezdődik.
Hagyjatok békén!
Bár tudnék beszélni apával, amikor bánt valami,
de ő inkább az a típus, aki beírja a naptárba,
hogy „szabadidő 16.00-kor.”
Ez itt egy jeruzsálemi csicsóka.
Egy hálaadási köret egzotikus hozzávalójának tűnhet,
ám valójában a puritánok nevezték el így,
az utópiára utalva, melyet az Újvilágban akartak megvalósítani...
Bocsánat.
El akartam próbálni a nagy este előtt.
Szeretnél valamiről beszélni...
velem?
Tudtam, hogy veszélyes játékot űzök, de nem tudtam megállni.
Az egész klub szánalmas bőgőmasinának tart!
És kezdem elhinni, hogy igazuk van, mert... nézz csak rám!
Naná, hogy pisisnek néznek! Az is vagyok!
Gyerekes a hülye hajam és a hülye overallom is.
A szobámról nem is beszélve.
Kristy szerint amatőr vagyok.
Claudia befolyásolhatónak tart, Stacey meg...
úgy kezel, mint akinek a szülei mondták, hogy játsszon velem.
Szánalmasnak tartanak.
Az is vagyok...
mert semmit sem tudok elmondani sírás nélkül.
Tehát a többi lány kicsúfol?
- Szekálnak? - Nem, apa.
Megmondom újra Liz Thomasnak...
Állj le!
Vedd úgy, hogy nem mondtam semmit!
Olvastam, hogy a nők kifejezni akarják az érzéseiket,
a férfiak pedig megoldást találni rájuk.
És mint másnap kiderült,
apa megoldása csak rontott mindenen.
Sziasztok!
Bocs! Hozzánk hasonló bunkókkal szeretnél ülni?
Jaj, apa, mit tettél?
Hihetetlen, hogy tegnap este hazamentél,
és apukádnak sopánkodtál, hogy gonoszak vagyunk veled!
Nem igaz.
Nem szándékosan.
A szüleinknek mondd! Apád felhívta őket, és mind büntiben vagyunk!
Annyira sajnálom!
Hagyj minket békén!
- De vicces! - A Shillaber ikrek.
Ha melléjük ült, akkor biztos nagyon mérges.
Szia!
Leülhetek ide?
Persze.
Hogy hívnak?
Mary Anne-nek.
Nagyon örülök, Mary Anne. Dawn vagyok. Most költöztem ide LA-ből.
Tudom! Bár ne volnának igazak a sztereotípiák, de...
ott másképp eszünk.
Nem vagy bőbeszédű.
Miért Stoneybrookba jöttetek?
Jó kérdés.
Végre elváltak a szüleim.
Nem nagy ügy.
Apám meleg, amit valamennyire mindketten tudtak,
de beleragadtak az egymástól való kölcsönös függésbe. Tudod?
Igen, abszolút.
Szóval anya itt nőtt fel, és spirituálisan vonzotta,
hogy visszatérjen a gyökereihez, amíg depizik.
De még a mosógépet is alig tudja kezelni,
ezért nem akartam, hogy egyedül jöjjön. Na és te?
Te is új vagy?
Nem.
A barátaim meghaltak.
Viccelek!
Hiányoznak.
Vicces vagy.
Morbid, de vicces.
Mondjak egy viccet?
Hogy hívják a sült nyulat?
Tepsifüles.
Ez a legrosszabb vicc, amit valaha hallottam!
Jégkrémpálcán olvastam.
Otthon van egy egész doboz.
Jégkrém, nem csak pálca.
Átjöhetsz, ha szeretnél.
Például ma,
ha szeretnéd.
Jó, szívesen.
Hihetetlen, hogy Dawn ilyen gyorsan igent mondott nekem.
Nagyon magányos lehetett.
De előtte vigyáznom kellett Bailey Delvecchióra.
Ez a megbízás tette tönkre az összes barátságomat,
ám a személyes tragédiám nem hathatott ki a gyerekfelügyeleti képességeimre.
Kisujj ki!
Meg kell mutatnunk az új királyi felségnek, hogyan viselkedjen.
Nem igaz, királynőm?
Én a hercegnő vagyok, nem a királynő.
A királynő ruhái olyanok, mint a dobozok.
Igazad van.
És most igyunk!
Hoppá!
Csodálatos, felség!
Tökéletes ürügyet találtál rá, hogy új ruhát válasszunk!
Hát, ezek nem jók.
Hol vannak a ruháid, Bailey hercegnő?
Azok a régi ruháim. Itt pedig az újak vannak!
Ez nagyon szép.
Ez a kedvencem.
Anyu!
Hercegnő! Jól érzitek magatokat?
Bocsánat! Túl hangosak voltunk?
Viccelsz? Örülök, hogy ilyen jól kijöttök egymással.
Anya! Nézd, mit mutatott Mary Anne!
Ekkor értettem meg.
Bailey kislány volt,
és ezt az új ruhái is mutatták.
Elmagyarázom.
Jobb- vagy balkezes vagy?
Jobb.
És ezt már kiskorod óta tudod?
Nagyjából.
És ha mindent bal kézzel kellene csinálnod,
az nagyon furi lenne, ugye?
Ha ollót akarnék használni, leszúrnám magam.
Bailey is így érzi magát.
Ahogy te tudod, hogy jobbkezes vagy,
Bailey is tudja, hogy lány.
Mindenki szeretné, ha a külseje a bensőjét tükrözné. Nem?
De.
És óriási, ha ezt a szülők és a bébiszitter is megérti.
Szerencsés lány.
Sokat tudsz erről a témáról.
Hát, Kaliforniából jöttem.
Abban a pillanatban jöttem rá,
hogy most lett először Kristy nélkül új barátom, és épp időben,
mert ha a másnapi klubgyűlésből indulok ki,
lehet, hogy minden barátomat elvesztettem.
Halló, Bébicsőszök Klubja.
Kristy Thomas, az elnök vagyok.
Jó napot, Mrs. Delvecchio!
Most vasárnap?
De jó, matiné a városban!
Megnézem, ki szabad.
Értem.
Biztos nagyon örülne neki.
Végül is Mary Anne a legjobb.
Köszönöm.
Most már szokás, hogy külön Mary Anne-t kérik?
A héten egyikünk sem mehet el hazulról, emlékeztek?
Csak a klubgyűlésekre.
Még mindig haragudtak.
Talán jogosan is,
de legalább együtt lehettem a hétvégén új barátommal, Dawnnal!
Bocsi, megpróbálok kevésbé rajongani.
Elhívott az anyukájával
egy közös női főzőcskére, amit Esme nénikéje rendezett.
Egy kicsit talán hóbortos,
de remek programokat rendez.
Ha nem zavar egy kis könnyed neosámánizmus.
A csudába!
- Dawn, hoztuk a... - A zsályát?
Tökéletes vagy.
Csak picit aktívabb a bal agyféltekém.
Biztos ezt mondod a pszichiáterednek is.
Végre!
A főistennőink.
Belehaltál volna, ha időben érsz a köszöntésedre?
Szia, Esme!
Morbidda Destiny a nagynénid?
Mi?
Így hívja a szomszéd kislány.
Esme csak szeretné, ha az lenne a boszineve.
- Tehát tényleg boszorkány. - Igen.
Inkább spirituális gyógyító.
Hölgyeim! A tarotjósunknak 45 perc múlva mennie kell.
Rajta! Álljunk neki!
Fogjuk meg egymás kezét, holdnővérek!
Gyűljetek a dísztuskó köré!
Mint tudjátok,
a hónapban a Skorpió jegyében érkezik az újhold,
vagyis sokan érezhetünk majd komoly zűrzavart a héten.
Szóval, csak tessék!
Meséljetek eme nagy átváltozás idején!
Az univerzum meghallgat!
Kezdek én.
Dawn drágám!
Gyere!
Átadom a beszédbotot.
Csak szeretnék köszönetet mondani Esme néninek...
és mindenkinek,
hogy szívesen lát minket.
Az ország másik felére költözni hatalmas változás.
Az biztos is.
Múlt héten a volt férjem próbált...
Nem rólad van szó, Barb.
De a változásban is vannak jó dolgok.
Például az új barátom, akit magammal hoztam.
Mary Anne!
Üdvözlünk, Mary Anne!
Gyere, mesélj nekünk!
Jaj, ne!
A nyilvános beszéd is egy állandó rémálom.
Rajta!
Ne szégyenlősködj!
Tárd fel a lelkedet! Engedj be minket!
Tárjam fel a lelkemet?
Engedjem be őket?
Persze szerettem volna.
Nem megy. Bocsánat!
Mary Anne!
- Mary Anne! - Na, ezt nevezem én Skorpiónak.
Mary Anne, várj!
Mi van?
Sajnálom, jó?
Bocs, hogy félénk vagyok, és nem vagyok menő, se vicces,
és bocs, hogy ennyire félek mindenkitől és mindentől, és bocs!
Bocs, hogy folyton bocsánatot kérek!
Oké.
„Oké”?
Aha.
Egy újholdas szertartás nem való mindenkinek.
De...
nem voltam ciki?
Nem tartasz szánalmas bőgőmasinának,
aki folyton hülyét csinál magából?
Nem, szerintem érhető, hogy megrémültél,
de igazából mindegy, hogy mit gondolok.
Ha te szánalmas bőgőmasinának tartod magad,
akkor ki vagyok én, hogy mást mondjak?
- Néha erősnek, bátornak éreztem magam. - Gyere!
Nem muszáj visszamennünk.
Üljünk le oda! Beszélgessünk!
- Máskor meg kisbabának. - Unózhatunk is.
Bár beszélhettem volna erről valakivel,
aki megérti.
Anyukámat akarom.
Pontosan.
Pár óra, és itthon lesz.
Addig legalább ötször eljátszhatjuk a királyi esküvőt.
Fáj a fejem.
Jaj, ne!
Bailey nagyon forró volt.
Francine!
Biztos azért nem veszi fel,
mert a My Fair Ladynek hosszú az első felvonása, de Bailey lázas.
Negyven fokos. Nem tudom, mit tegyek.
Hívjon, amint megkapta!
Felmerült bennem, hogy felhívom a klub többi tagját,
de még biztos túl mérgesek voltak, hogy felvegyék.
Hívtam apukámat, de ő se vette fel.
Nem volt senki, aki a nap hőse lehetett volna.
Csak én.
- Halló? - 911.
Jó napot! Vészhelyzet van.
Rémült voltam,
de Bailey arcát látva tudtam, hogy bátornak kell lennem.
Hé!
Kész vagy? Halpofa!
Oké. Időbe telt, de végre megtaláltuk Bailey Delvecchio kartonját.
Még mindig Burnhill Road 32 a címe?
- Igen. - Kapott inni a kisfiú?
Ha kiszáradt, intravénás pótlás kell. Öltöztesd át ebbe!
Nem akarok kéket.
Hát...
Hallom, valaki nincs jól.
Vizsgáljuk meg a fiatalembert!
Beszélhetnék önökkel odakint?
Tudom, hogy sok a dolguk,
de ha őt néznék és nem a kórlapját, láthatnák,
hogy Bailey nem fiú.
Ha fiúként bánnak vele, azzal teljesen semmibe veszik őt.
Amitől jelentéktelennek és megalázottnak érzi magát.
És ettől nem lesz jobban, és megnyugodni sem fog.
Ezért kérem, hogy mostantól kezeljék őt lányként, hiszen az is.
És ha lehet, kaphatnánk egy nem kék kórházi köpenyt?
Elnézést kérünk.
Mary Anne!
Apa!
Mary Anne!
Hála Istenek, hogy ott voltál! Hol a kicsikém?
Ott.
Drágám!
Bailey-re most már a szülei vigyáztak.
Nekem pedig beszélnem kellett az enyémmel.
Apa!
Bocsáss meg!
Meg kellett volna várnom a hívásodat még a kórház előtt.
Nem akartam, hogy aggódj.
Nagyon szerettem volna biztonságban tudni Bailey-t.
Várj!
Azt hiszed, haragszom rád?
Lenyűgöztél!
Ahogy azokkal az orvosokkal beszéltél...
az édesanyádra emlékeztettél.
Igen?
Igen.
Meglepőnek találhatod, de...
nem könnyű...
egyedül nevelni téged.
Legtöbbször úgy érzem, hogy fogalmam sincs, mit csinálok.
De miután láttalak, ahogy kiálltál azért a kislányért...
arra gondoltam: „Ha ilyesmire képes,
akkor talán mégsem szúrtam el.”
És talán anyukád egy picit rám is büszke lenne.
Szerintem az lenne.
Köszönöm.
Kérdezhetek valamit?
Persze, drágám. Bármit.
Lehet más a frizurám?
Szeretném magabiztosabbnak,
érettebbnek érezni magam...
de nehéz, ha ilyen gyerekesen nézek ki.
Mary Anne! Azt tehetsz a hajaddal, amit szeretnél.
Tényleg?
Azért szoktam befonni a hajadat, mert anyád csak erre tanított meg.
- Na és ezek a ruhák? - Mi van a ruháiddal?
A cicás overallok?
A kerekes táskák?
Na álljunk csak meg!
A kerekes táska ortopédiailag javallott.
Ha örökös derékfájdalomra akarod kárhoztatni magad,
csak nyugodtan!
Kösz, apa!
Büszke vagyok rád.
Nem mindig lehet kívülről megmondani valakiről, milyen belül.
- Fagyi? - Mindenképpen.
De ha meg sem kérdezzük, nem fog tudni meglepni minket.
Hétfőn elmentem a klubgyűlésre, konfliktusra készen.
De ha már meglepetés...
Úristen, mindent hallottunk!
Apukád megint felhívta a szüleinket, és elmondta, mi történt.
Hős vagy, Mary Anne!
És már nem vagyunk büntiben.
Apukád örül, hogy olyan lányokkal vagy,
- akik jó hatással vannak rád. - Velünk!
Igen!
Milyen volt a mentőben ülni?
Tuti pánikrohamot kaptam volna.
Mary Anne nem. Ő nem ijed meg a bajtól.
A klubnak is jó hírét keltetted.
Ugye, Kristy?
Igen. Így van.
Ünnepelnünk kell!
Van gumikukac a fotelben,
ha pedig valaki nem zselatinalapú édességet szeretne,
M&M!
Bocs, hogy bunkók voltunk veled a menzán.
Kárpótlásképp összeraktam egy dallistát „Mary Anne a király” címmel, mert az vagy.
Akkor...
lehetünk újra barátok?
Igen, ha nem bánja az új legjobb barátod.
Kristy!
Ne gyerekeskedj már!
Nem igazán hiszek Morbidda...
mármint Esme néni „skorpióholdas” dolgaiban,
de ez a hónap tényleg sok változást hozott.
Egy csodás új barátot...
és egy vadonatúj stílust.
Végre olyan voltam kívül, amilyen belül:
érett és ragyogó.
Apu azt is megengedte, hogy meghívjam Dawnt és az anyját hálaadásra.
Csodásan nézel ki.
Ráadásul nem nyomozott utánuk a neten, és nem kérte el a tb-számukat.
Kis lépés az embernek, hatalmas ugrás az apukámnak.
Szia! Hát itt vagy!
Szia! Te jó ég!
Bámulatosan nézel ki!
Csiga!
Apu, ő a barátnőm, Dawn, és az anyukája.
Sharon?
Richard.
Ismeritek egymást?
- Nagyon régről. - Egy gimibe jártunk.
Jártak. Komoly volt.
Remélem, nem olyan család vagytok, ahol nincs töltelék!
Hát... Esme néni kicsit sem változott.
- Nem ám. - Aha.
- Fáradj be, kérlek. - Köszi.
Tudtam, hogy ez a hálaadás különleges lesz.
- Atyaég! - De azt nem sejtettem, hogy ennyire.
A feliratot fordította: Marik Gábor
Finn Winn Bousquetnek